فضل وکمال اورزہد وورع کے لحاض سے عطا بڑے جلیل القدرتابعی تھے ، حافظ ابن حجر لکھتے ہیں کہ عطاءفقہ،علم وورع اورفضل وکما ل کے لحاظ سے ساداتِ تابعین میں تھے،حجت امام اورکبیر الشان علامہ نووی لکھتے ہیں کہ وہ مکہ کے مفتی اورمشہور ائمہ میں تھے ، بڑے بڑے ائمہ ان کے علمی کمالات کے معترف تھے ،امام احمد بن حنبل فرماتے تھے کہ علم کا خزانہ خدا اسی کو دیتا ہے جسے محبوب رکھتا ہے ، اگر علم کسی کے ساتھ مخصوص ہوتا تو عالی نسب اس کے زیادہ حقدار تھے،لیکن عطاء حبشی غلام تھے،یزید بن جیب نولی تھے ، حسن بصری اورابن سیرین غلام تھے ۔
Entity: عطاء — Type: /person